Document ID: /roh_data/filtered/fineweb-2-filterrobots_roh.jsonl.gz/27267

Fotografias
En la Biblioteca da la Fundaziun de Planta Samedan sa chattan 369 plattas da vaider cun si fotografias da l’Engiadina, da la Val Müstair e da Bravuogn che Peider Lansel ed auters fotografs han fatg circa tranter il 1906 ed il 1926.
Peider Lansel duvrava las fotografias tranter auter per ses numerus referats areguard la cultura e l’architectura engiadinaisa.
Tranter las fotografias chattan ins numerus portraits da dunnas ed umens, interiurs da palazis patrizians, scenas da la lavur agricula, costums ed usanzas e fotografias da chasas e vischnancas engiadinaisas.
In impurtant ami fotograf da Peider Lansel era Rudolf Zinggeler da Kilchberg, in industrial e piunier da la fotografia en Svizra. Zinggeler ha documentà sin passa 16’000 fotografias la vita e las usanzas da ses temp en ils chantuns Grischun, Vallais e Tessin. Ils negativs da sias fotografias sa chattan en l’Archiv federal da la tgira da monuments a Berna.
http://www.nb.admin.ch/slb/sammlungen/graphische_sammlung/01443/index.html
En avust 2007 èn las fotografias or dal relasch da Peider Lansel vegnidas digitalisadas cun il sustegn da MEMORIAV da l’Institut svizzer per la conservaziun da la fotografia (ISCF) a Neuchâtel.
www.photo-conservation.ch
Sin la banca da datas da la fonoteca naziunala pon ins far retschertgas detagliadas per chattar in motiv u tema vulì.